AB OTVARANJE

Ugodan je osjećaj biti ovdje s vama u Bostonu.

Stefano i ja smo na dužnosti već dvije godine i to je bilo posebno iskustvo.

Mogu reći da je to istovremeno bilo ispunjavajuće i produktivno ali i i hektično.

Raditi i susretati psihoanalitičare i kandidate iz toliko mnogo područja svijeta je zaista poslastica.

Uloga IPA-e je širenje učenja o psihoanalizi, te potpora i promocija psihoanalize kao znanosti – značajno za nas kao pojedince ali i za cjelokupno područje, te promoviranje rađanja novih psihoanalitičara. To je zaista ono u što sam bila osobno uronjena na vrlo konkretan način posljednje dvije godine posebno u pripremama za ovaj Kongres; radila sam na našoj komunikaciji i na važnoj misiji vezanoj uz Međunarodne nove grupe.

Dakle kongres je konačno tu! Stefano i ja imali smo viziju kongresa koji neće biti previše skup i koji može pružiti opsežne mogućnosti za susrete i izmjenu misli na opuštajući i inspirativan način. Na neki način okruženje kampusa. Kada je došao prvi dio, smanjiti troškove, pokazalo su se prilične teškoće, i da, to je zaista puno skuplje nego što smo željeli. No to je realnost s kojom smo se suočili kada smo organizirali tako veliki kongres u Sjedinjenim Državama. Vjerujte mi da kada kažem da smo učinili sve što smo mogli kako bi zadržali što niže troškove kao i pristojbu registracije koja je trenutno dijelom subvencionirana.

Druga gledište je da se nadam da smo uspjeli u stvaranju atmosfere kakvu smo željeli ovdje toplom dobrodošlicom u Bostonu, ovom lijepom mjestu gdje se kongres održava. Od srca zahvaljujemo na fantastičnom poslu koji je odradio programski odbor, osoblje „Broomhill-a“, „Geber & Reusch“ kao i lokalni organizacijski odbor.

I naravno, sada je došlo vrijeme da svi iskoristimo priliku da se susretnemo, podijelimo iskustva, učimo i inspiriramo jedni druge.

Govorila sam dosta o Bostonskoj grupi tijekom protekle godine i nekoliko mjeseci prije Kongresa. Spominjući sada te osjećaje većinom je kao pred djecom imati bombon a oni nemaju niti jedan, jer ukoliko se niste prijavili za Bostonsku grupu ne možete biti dio nje. Želim vam reći da imamo dvadeset Bostonskih grupa koje su komunicirale online prije kongresa i koje će se sada sastajati nakon svakog glavnog predavanja. Doima se da je svaka grupa formirala vlastitu osobnost. Sada im se pruža mogućnost da razgovaraju u intimnom settingu, u svojoj vlastitoj prostoriji, ovdje na Kongresu, tijekom tri dana. Bostonska grupa je nova ideja na kongresu, i zaista sam znatiželjna da vidim kako će to funkcionirati.

Posljednje dvije godine imala sam zadovoljstvo raditi s fantastičnim timom u Bostonskom programskom odboru komu je predsjedao Sergio Nick te s Dieterom Burginom koji je predstavljao Europu, Claudiom Borenstein koja je predstavljala Latinsku Ameriku, Harriet Bassechets koja je predstavljala Sjevernu Ameriku i s Marcom Posadasom koji je predstavljao IPSO. Oni nisu radili samo vrlo zahtjevno nego i mudro i kreativno ali istovremeno i tako toplo, s puno humora. Imali smo lijepih trenutaka kako zajedno, licem u lice tako i online.

Naš posljednji sastanak ovdje u Bostonu pretvorio se u svojevrsnu avanturu, kada je dio tima morao otići ranije zbog gigantske snježne oluje koju je danas teško zamisliti. Nedostati će mi rad s vama! Gledajući ranije programe, mislim da je ishod ovog posla fantastičan. Znam da će vam Sergio reći mnogo više o programu.

Jedan od temeljnih ciljeva koje smo imali Stefano i ja u vrijeme našeg mandata je bio da IPA.-u približimo njezinim članovima. Kao što ste možda zamijetili, izbjegavali smo staviti u raspored išta u istu pauzu ili kada je poslovni sastanak jer smo željeli sve sudionike vidjeti ondje. Poslovni sastanak možda zvuči suhoparno, ali je on zapravo jedinstvena mogućnost da se sastanemo i čujemo što se zbiva u organizaciji i da podijelimo svoje misli i ideje o našoj zajednici.

Ove godine započinjemo novu tradiciju i želimo dobrodošlicu svima onima koji su se priključili IPA nakon Kongresa u Pragu 2013.g. Također je novina da će ovdje biti prezentacija „Video nagrada“. Održati će se i odavanje priznanja Robertu Wallersteinu. Ove su dvije prigode otvorene za sve i održati će se na početku poslovnog sastanka. Stoga, pridružite nam se tamo!

Tema kongresa je *„Svijet koji se mijenja“*

Činjenica da živimo u svijetu koji se mijenja utječe i na naš Kongres. Mislim da je mnogima od nas činjenica da odlazimo na međunarodni kongres značila da ćemo govoriti o kliničkim materijalima na način na koji to ne možemo kod kuće. Ali s našim svijetom koji se mijenja, svi smo odjednom povezani, putem audio i video prijamnika na svakom mobitelu i s društvenim mrežama koji nas zavode žrtvujući privatnost. Na taj način, kongres više nije sigurno mjesto kao što je bio.

Povjerljivost je suština naše struke. To je spoznaja da ono što je izgovoreno u analitičkoj sobi i ostaje tamo, a i to čini psihoanalizu moćnim oruđem. Kada zadobijemo povjerenje naših pacijenata i stvorimo takav prostor unutar četiri zida koja ne propuštaju informacije.

U isto vrijeme živimo s paradoksom da je izmjena kliničkog promišljanja udružena s teorijom ono što donosi znanstveni napredak. Želim reći da je to klinički materijal koji dobije većina od nas se dalje razvija i potiče naše promišljanje. Snimanje za vrijeme kongresa je naravno strogo zabranjeno. Kako bi zaštitili povjerljivost na prethodnom kongresu, neke sesije su bile otvorene samo za članove. Odlučili smo da ovaj put ne zatvaramo sesije. Unatoč tome, kliničke sesije imati će stupnje povjerljivosti koji će biti označeni na svakoj prostoriji.

Mislim da pitanje povjerljivosti zaista zaslužuje neke općenite naglaske. Način na koji promišljam o tome jest taj da mi to uzimamo zdravo za gotovo ali jedna stvar koju stalno moramo imati na umu i promišljati jest etika. I povjerljivost je izazovna na mnoge načine na koje ne mislimo u našem svijetu koji se mijenja s novim tehnologijama i novim komunikacijskim oruđima. Kao na primjer korištenja elektroničke pošte. Toliko je jednostavno stisnuti „pošalji“ na elektroničkoj pošti. Mnogi bolesnici nam pišu bez razmišljanja koliko je drugima vidljiva njihova elektronička pošta.

Mislim da ta vrijednost, zapravo naše pravo da imamo prostor povjeljivosti u kojem se može slobodno govoriti, jest nešto što moramo poručiti svojim pacijentima ali i drugima.

Kao što sam rekla, uloga IPA- e je širenje spoznaja o psihoanalizi.

Jedan od načina na koji se to može činiti je web stranica i stoga želim ovdje spomenuti fantastičnu preobrazbu naše web stranice koju je napravio “Website Odbor“ kojem je predsjedavao Romolo Petrini. Web stranica govori sama za sebe ali vas pozivam da je pogledate ukoliko to već niste napravili.

Želim spomenuti i rad „Odbora za komunikaciju“ kojem predsjedava Prudy Gourgechon. Vrlo sam uzbuđena i u svezi sa *„IPA Resource Library for Outreach and Public Information“* koja će biti pokrenuta uskoro. Odbor je također priredio tri radionice na ovom kongresu na koje bih željela svratiti vašu pozornost

1. Pronaći glas: Web stranice i blogovi
2. Medijski trening
3. Psihoanalitičari kao javni intelektualci/Twitter

U preuređivanju komunikacijskih zona oformili smo, kako mi to zovemo „Radnu skupina za sliku u javnosti“ kojom predsjeda Angela Mauss Hanke, kako bi na taj način dobili priliku reflektirati kako je psihoanaliza viđena od strane drugih i što moramo napraviti kada je potrebno stvoriti sliku o psihoanalizi u javnosti. Rad ove radne skupine je vrlo interesantan, te se imate priliku više informirati o njemu na panelu SLIKE PSIHOANALIZE.

Organizirali smo i novi „Odbor za informiranje javnosti“ kojim je predsjedao David Szydlo. Iako je taj odbor posve nov, ipak se je već uhvatio u koštac s time kako bi IPA trebala pomoći da učini psihoanalizu dostupniju javnosti – ljudima koji bi mogli biti naši novi pacijenti i novoj generaciji psihoanalitičara. Truditi ćemo se da ne radimo ono što bi moglo biti puno učinkovitije urađeno od strane pojedinih psihoanalitičkih društava (na njihovim vlastitim jezicima i sa senzibilitetom za aspekte njihove kulture), ali truditi ćemo se da omogućimo izvore i mogućnost kako bi se psihoanaliza promovirala uspješnije.

Iz istih razloga naglašavam rad „Radne skupine za društvene medije“ kojom je predsjedavao Alejandro Nagy. Društveni mediji – kao Facebook i Twitter – su mnogo zastupljeniji u pojedinim kulturama nego u drugima, ali bili bi smiješni da ignoriramo mogućnosti masovne komunikacije što je omogućeno ovim novim oruđima. Naša „Radna skupina“ je zato eksperimentirala s različitim društvenim medijima, i istražila što najbolje funkcionira u svijetu koji je tako stran mnogima od nas, ali koji je našoj djeci i našoj unučadi produžetak njihovog društvenog svijeta. I ta je tema, naravno, jedna od bitnih na ovom kongresu u Bostonu, i praktičan primjer svijeta koji se mijenja i u kojem živimo.

Imala sam zadovoljstvo pobliže raditi u jednom posebnom području i to s „Međunarodnim odborom za nove grupe“ (ING) kojim je predsjedavala Maria Teresa Hook.

Kao što sam rekla, cilj IPA-e je podrška rađanju novih psihoanalitičara. Bilo je puno govora o tome kako je psihoanaliza izišla iz mode, i to bi moglo biti točno u određenim područjima gdje drugi terapijski oblici dolaze u modu, ali pravi interes za psihoanalizu je jak i to posebno u novim područjima kao što su zemlje Istočne Europe, Azija, Latinska Amerika i Bliski Istok. Mislim da ovdje možda ima i nerazumijevanja od strane pojedinaca, kako to da IPA ide u misiju u nova područja ali zapravo je to jedini način. Pravilo je da kada grupa želi oformiti novo psihoanalitičko društvo ING to mora razmotriti. I zapravo se zbiva to da nas pozivaju. U tim područjima je prisutna glad za psihoanalizom i entuzijazam koji donosi IPA.

Posao onih koji su preuzeli ulogu sponzora novim studijskim grupama donosi veliku odgovornost, vrlo važnu i složenu. Nije to samo pitanje podučavanja psihoanalize, prijenosa psihoanalitičkog načina razmišljanja i izgradnje psihoanalitičkog identiteta. Također se mora pomoći studijskim grupama da formiraju društva s različitim komponentama, da formiraju upravu, odbor za podučavanje, etički i znanstveni komitet i drugo. To mora biti stvoreno po zakonima i pravilima i na takav način da u sebi sadrži demokratsku strukturu na ispravan način.

To je sve složeno samo po sebi. Pri tome morate razumjeti i lokalnu kulturu i kakav utjecaj ima povijest, režim i vanjski običaji na unutrašnju stvarnost, te na dinamiku grupe.

U isto vrijeme sponzorirajući odbori zadržavaju poziciju mogućnosti reflektiranja i u dinamici grupe i sponzorirajućeg odbora samog.

Ovo održavanje pozicije trećeg se nalazi u sredini i pod jakim emocionalnim pritiscima i između odnosa članova studijske grupe.

Kao sponzor također morate zapamtiti da ne predstavljate sebe nego IPA i da u te nove grupe prenesete kulturu IPA.

Mislim da ste uvidjeli da je ovo fokusiranje na grupe i organizacijsku dinamiku na koje smo Stefano i ja stavili naglasak je vrlo bitno u ovom radu i to je nešto što je “ING odbor»„ preuzeo veoma odgovorno i radi aktivno na tome. Prijenos spoznaja sponzorima i članovima novih studijskih grupa o tome kakav utjecaj ima grupna dinamika na rad same grupe.

Složenost uloge sponzorirajućeg odbora jest u tome da podržava i prenosi znanje „ING Odbora“. „ING Odbor“ je pokrenuo susrete sa sponzorima osobno kako bi čuo njihova iskustva i stvorio osjećaj za svaku pojedinu studijsku grupu kao i da udruži sponzore u međusobnoj razmjeni iskustava.

„ING Odbor“ radi fenomenalan posao i želim zahvaliti svima u ovom odboru kao i sponzorima ponaosob koji ulažu toliko mnogo vlastitog vremena u ovaj posao.

Možemo vidjeti i rezultate njihovog rada na ovom Kongresu.

*Tajvanski centar za razvoj psihoanalize je sada Tajvanska studijska grupa*

*Turska studijska grupa je sada Psike Provisional Society.*

*Minas Gerais psihoanalitička studijska grupa (Belo Horizonte, Brazil) je sada Provisional Society.*

*Psihoanalitičko društvo za istraživanje i psihoanalitički trening SPRF (Paris) je sada Component Society.*

*Psihoanalitičko društvo Srbije sada je Interim Provisional Psychoanalytic Society of Serbia.*

Imala sam zadovoljstvo putovati u Japan, Kinu i Indiju i naučiti više o stanju psihoanalize u tim područjima tijekom posljednje godine. Azija sadrži oboje i stara i nova društva u nastajanju i bilo je ugodno vidjeti njihov psihoanalitički rad i upoznati kolege u Aziji.

Ukoliko ste zainteresirani čuti više o razvoju psihoanalize u novim područjima svijeta biti će tri panela koji bi vas mogli interesirati:

Otvaranje psihoanalize u novim zemljama i novim kulturama: Perspektive iz Istočne Europe, Latinske Amerike i Kine (Douglas room – Westin)

Živjeti u svijetu promjena; Refleksije na upotrebu Skype-a u psihoanalizi. (Lighthouse 1 Room – Seaport)

Razvoj psihoanalize u azijskom kontekstu. (Lighthouse 2 Room – Seaport)

Kao što sam rekla ranije sada je na svima nama da iskoristimo priliku za međusobne susrete, da dijelimo, poučavamo i inspiriramo jedni druge.

Prije nego što sam krenula iz Stockholma razgovarala sam s mladom studenticom koja je bila toliko puna entuzijazma kada je počela zapravo razumijevati sadržaj transfera i kontratransfera. Njezin veseli entuzijazam podsjetio me na moju vlastitu znatiželju koju sam imala kada sam ušla u ovo područje i sada se nadam da ćemo svi zajedno pronaći taj osjećaj entuzijazma i oduševljenja u danima koje ćemo provesti zajedno.

# Prijevod na hrvatski jezik: Dr Alemka Kulenović Somun